Soliq hisobotining shakllarini tasdiqlash to‘g‘risida

O‘zbekiston Respublikasi Soliq kodeksi va O‘zbekiston Respublikasi “Davlat soliq xizmati to‘g‘risida”gi Qonunining 7-moddasiga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:
 1. Quyidagi soliq hisobotining shakllari tasdiqlansin:
 yuridik shaxslardan olinadigan foyda solig‘i bo‘yicha 1-ilovaga muvofiq;
 jismoniy shaxslardan olinadigan daromad solig‘i bo‘yicha 2-ilovaga muvofiq;
 qo‘shilgan qiymat solig‘i bo‘yicha 3-ilovaga muvofiq;
 aksiz solig‘i bo‘yicha 4-ilovaga muvofiq;
 Har bir jismoniy shaxs kesimida budjetdan tashqari Pensiya jamg‘armasiga hisoblangan fuqarolarning sug‘urta badallari summalari to‘g‘risidagi ma’lumot 4a-ilovaga mkvofiq;
 yer qa’ridan foydalanganlik uchun soliq va tijoratbop topilma bonusi bo‘yicha 5-ilovaga muvofiq; 
 suv resurslaridan foydalanganlik uchun soliq bo‘yicha 6-ilovaga muvofiq;
 yuridik shaxslarning mol-mulkiga solinadigan soliq bo‘yicha 7-ilovaga muvofiq;
 yuridik shaxslardan olinadigan yer solig‘i bo‘yicha 8-ilovaga muvofiq;
 benzin, dizel yoqilg‘isi va gaz ishlatganlik uchun olinadigan soliq bo‘yicha 9-ilovaga muvofiq;.
 yagona ijtimoiy to‘lov va fuqarolarning budjetdan tashqari Pensiya jamg‘armasiga sug‘urta badallari bo‘yicha 10-ilovaga muvofiq;
 davlat maqsadli jamg‘armalariga majburiy ajratmalar bo‘yicha 11-ilovaga muvofiq; 
 davlat boji bo‘yicha 12-ilovaga muvofiq;
 yagona soliq to‘lovi bo‘yicha 13-ilovaga muvofiq;
 yagona yer solig‘i bo‘yicha 14-ilovaga muvofiq;
 qat’iy belgilangan soliq bo‘yicha 15-ilovaga muvofiq;
 bozorlar tomonidan olingan daromadlar bo‘yicha 16-ilovaga muvofiq; 
 tovarlarning ayrim turlari bilan chakana savdo qilish va ayrim turdagi xizmatlar ko‘rsatish huquqi uchun yig‘imlar bo‘yicha 17-ilovaga muvofiq. 
 2. Belgilab qo‘yilsinki, 2012-yil uchun soliq hisoboti 2012-yilda amal qilgan tartib va shakllar asosida taqdim etiladi.
 3. Quyidagilar o‘z kuchini yo‘qotgan deb hisoblansin:
 O‘zbekiston Respublikasi Moliya vazirligi va Davlat soliq qo‘mitasining 2007-yil 29-dekabrdagi 111, 2007-66-son “Soliq hisobotining shakllarini tasdiqlash to‘g‘risida”gi qarori (ro‘yxat raqami 1760, 2008-yil 21-yanvar) (O‘zbekiston Respublikasi qonun hujjatlari to‘plami, 2008-y., 3-4-son, 15-modda); 
 O‘zbekiston Respublikasi Moliya vazirligi va Davlat soliq qo‘mitasining 2011-yil 15-apreldagi 30, 2011-14-son “Soliq hisobotining shakllarini tasdiqlash to‘g‘risida”gi qarorga o‘zgartirishlar va qo‘shimchalar kiritish haqida”gi qarori (ro‘yxat raqami 1760-1, 2011-yil 30-may) (O‘zbekiston Respublikasi qonun hujjatlari to‘plami, 2011-y., 22-23-son, 238-modda). 
 4. Mazkur qaror rasmiy e’lon qilingan kundan e’tiboran kuchga kiradi.